Tolong jelaskan mengenai Bones (siri TV) dalam bahasa melayu

Bones adalah sebuah siri drama jenayah yang telah memulakan tayangan perdananya di saluran Fox Network pada 13 September 2005, dan berakhir pada 28 Mac 2017,  ditayangkan selama 246 episod selama dua belas musim.  Rancangan ini berdasarkan sains forensik, dengan setiap episod menumpukan kepada fail kes FBI mengenai misteri di sebalik mayat yang dibawa oleh Ejen Khas FBI Seeley Booth kepada pasukan forensik antropologi iaitu Dr. Temperance "Bones" Brennan. Emily Deschanel melakonkan watak Bones, bersama David Boreanaz sebagai Ejen Khas Seeley Booth. Pelakon-pelakon lain termasuklah Michaela Conlin, T. J. Thyne, Eric Millegan, Jonathan Adams, Tamara Taylor, John Francis Daley dan John Boyd.

Dicipta oleh Hart Hanson, siri ini berdasarkan ahli antropologi forensik, Kathy Reichs, yang juga penerbit rancangan ini. Watak Bones, dinamakan sempena Temperance Brennan, watak protagonis dalam novel jenayah Reichs. Bones adalah sebuah terbitan bersama Josephson Entertainment, Far Field Productions dan 20th Century Fox television.